***God of War*** er et action-eventyrspill utviklet av Santa Monica Studio og utgitt av Sony Interactive Entertainment til PlayStation 4 den 20. april 2018. Det kom en oppgradert versjon til Playstation 5 i 2021 og det ble også utgitt en versjon til PC i januar 2022.

Det er det åttende spillet i *God of War*-serien og er en oppfølger til *God of War III* fra 2010.

Spilleren skal kontrollere karakteren Kratos. I tidligere spill i serien bruker Kratos knivene, Blades of Chaos, som standard våpen. Men i dette spillet bruker man i stedet en magisk øks, kalt Leviathan Axe. Øksen kan kastes mot fiender og magisk kalles tilbake til hånden hans, i likhet med Tors hammer Mjølner. Større fiender har presisjonsmål, og å kaste øksen mot disse målene bedøver fienden. Våpenet kan også kastes mot andre objekter og blant annet utløse en eksplosjon. Et annet nytt våpen som Kratos kan bruke er Guardian Shield, som kan brukes som beskyttelse eller som våpen.

Selv om den viktigste karakteren er Kratos, kan spilleren til tider velge å kontrollere sønnen hans Atreus. I løpet av spillet kan Atreus hjelpe til med å slåss mot fiender, utforske nye områder, eller løse forskjellige oppgaver. Når han står overfor et stort antall fiender, kan Atreus også brukes for å distrahere enkelte motstandere, samtidig som Kratos må slåss mot en gruppe andre motstandere. Områder i spillet inkluderer blant annet Alfheim, det mystiske hjemmet til alvene. Hel, underverden for de døde. Jotunheim, hvor vettene og jotnene hører til.

Spilleren kan også få tilgang til Åsgard, hjemmet til gudene. Vanaheim, hjemmet til Vanir-gudene, og Svartalfheim, hjemmet til dvergene. I sentrum av alle disse rikene står det mytiske treet Yggdrasil, som forbinder hvert rike med hverandre. Reise til og fra de forskjellige rikene kan gjøres ved å bruke Bifrost, fra en rot av Yggdrasil. Å gjennomføre forskjellige oppdrag kan gi belønninger, eller føre Kratos og Atreus nærmere toppen på en stor vulkan.

Handling
--------

Spillets hovedpersoner var Kratos, og hans unge sønn Atreus. Etter å ha havnet i det tidligere Skandinavia etter krigen mot Olympus, møtte Kratos sin andre (og nå avdøde) kone, Laufey, som døde av en ukjent årsak. Hun fødte sønnen deres, Atreus, som ikke vet om Kratos sin fortid eller hans guddommelige natur. Spilleren må lede Kratos og Atreus på deres reise for å hedre hans kones aller siste ønske: Å spre asken hennes på den høyeste toppen i de ni rikene. De møter den vennlige ormen, Jormundgand, den siste gjenværende giganten. Når de finner veien sperret av ugjennomtrengelig svart tåke, vises en heks som instruerer dem om å bruke Bifröst til å reise til Alfheim, for å løse ett oppdrag før de kan komme seg videre.

Spillets viktigste antagonist var Æsir-guden Baldur, halvbroren til Thor, hvis to sønner Modi og Magni hjelper ham. Baldurs foreldre var Odin, og Vanir-gudinnen Freya, den tidligere dronningen av Valkyries. Freya forsøkte å forlate Odin, fordi hun egentlig ikke elsket ham. Han fratok henne igjen Valkyrie-vingene, forviste henne til Midgard, og kastet en trylleformular på Frøya som hindret henne i å skade andre eller forlate riket. For å beskytte sønnen sin mot en profeti som forutsa hans død, kastet Freya en formel med udødelighet på Baldur. Men denne formelen forhindret også Balder fra å føle smerte eller glede. Det eneste som kunne skade Balder var misteltein, noe Freya forsøkte å holde hemmelig.

Referanser
----------

1. ↑  "Sony is officially bringing God of War to PC"; undertittel: It will be out on January 14th, 2022; besøksdato: 20. oktober 2021; publisert i: The Verge; forfatternavn: Jay Peters; utgivelsesdato: 20. oktober 2021; verkets språk: engelsk.
2. ↑  «ANMELDELSE: God of War». *Gamer.no*. Besøkt 5. februar 2019.

Eksterne lenker
---------------

* (en) *God of War* på Steam Rediger på Wikidata

* (en) *God of War* hos MobyGames Rediger på Wikidata

* (en) *God of War* på Metacritic Rediger på Wikidata

* (en) *God of War* på Metacritic Rediger på Wikidata

* (en) *God of War* på OpenCritic Rediger på Wikidata

* (en) *God of War* på Internet Movie Database Rediger på Wikidata

* (en) *God of War* på Behind The Voice Actors Rediger på Wikidata

* (en) *God of War* hos Giant Bomb Rediger på Wikidata

* (en) *God of War* hos Internet Game Database Rediger på Wikidata

* (en) *God of War* hos GameSpot Rediger på Wikidata

Portal: Videospill


|  |  |
| --- | --- |
| Oppslagsverk/autoritetsdata | BNF **·** BNF (data)
 |